Vadodara Vankar Grooms - Boys - Vadodara Vankar Groom Matrimony - VankarMatrimony.com
Vankar Vadodara Grooms
Ahmedabad Grooms	Gandhinagar Grooms	Mumbai Grooms	Rajkot Grooms	Anand Grooms	Bharuch Grooms	Bhavnagar Grooms Jackie Selebi vry en doen inkopies in Pretoria – praag.co.za — 20 jaar jonk!
Jackie Selebi vry en doen inkopies in Pretoria
Jackie Selebi in die hof
Die voormalige polisiehoof en veroordeelde misdadiger Jackie Selebi, wat in 2012 op mediese parool vrygelaat is weens sy ernstige siektetoestand, is afgeneem waar hy in Pretoria inkopies doen, berig Beeld Maandag.
Hy is in sy luukse BMW-6-reeks deur ‘n chauffeur na ‘n winkelsentrum in Monumentpark toe aangery om die Sondagkoerante te gaan koop.
Selebi het met ‘n paar inkopiegangers gepraat alvorens hy sy koerant gekoop het.
Hy het sonder enige hulp geloop en, volgens Beeld, het hy heel gesond gelyk.
Toe verslaggewers hom ‘n paar ure later bel om oor sy gesondheid uit te vra, het hy gesê hy voel bietjie beter en hoop dat sy toestand verder sal verbeter.
Selebi sê dat sy siekte hom tuis laat bly en hom nie toelaat om te bestuur nie.
DIe mediese paroolraad het op 20 Julie 2012 besluit dat Selebi vrygelaat kon word aangesien hy aan onomkeerbare nierversaking, hoë bloeddruk en suikersiekte ly.
Sy skielike verval in swak gesondheid het onafhanklike dokters verbaas, wat gesê het dat nierversaking normaalweg ‘n siekte is wat stadig vererger.
Ten tye van sy vrylating op mediese parool, het die minister van korrektiewe dienste, Sibusiso Ndebele, gesê dat Selebi huis toe gestuur word omdat sy departement oor beperkte middele beskik om na terminaal ongestelde pasiënte om te sien.
Selebi is op 3 Augustus 2010 tot 15 jaar gevangenisstraf gevonnis omdat hy omkoopgeld van die veroordeelde dwelmhandelaar Glenn Agliotti aanvaar het.
Toe sy laaste appèl in Desember 2011 van die hand gewys word, het hy by sy huis inmekaar gesak.
Die gemaklike manier waarop Selebi mediese parool ontvang het, staan in kontras met die aansoeke van Clive Derby-Lewis om parool. Die voormalige LV van die Konserwatiewe Party, wat reeds 20 jaar gevangenisstraf uitgedien het, is reeds vir sowel mediese as gewone parool deur amptenare van die departement van korrektiewe dienste aanbeveel. Sy vrylating word egter deur dieselfde minister wat Selebi vrygelaat het, teruggehou.
– Sapa en praag
Skrywer Dan RoodtGepubliseer op 7 Oktober 2013 7 Oktober 2013 Kategorieë Nuus, Suider-AfrikaSleutelwoord BMW, gesondheid, Glenn Agliotti, Jackie Selebi, mediese parool, misdadiger, nierversaking, omkoopgeld, Pretoria, siekte
Vorige Vorige artikel: Blade Nzimande loods SAKP se ‘Rooi Oktober’-veldtog
Volgende Volgende artikel: Nuwe ‘haatspraak’-wette kan tot strafregtelike vervolgings lei